TALLINNA NÕMME PÕHIKOOLI HOOLEKOGU KOOSOLEKU PROTOKOLL

29.08.2018 a.

kl 17.00-19.00

NR: 17

OSALEJAD: nimekiri lisatud (17)

PÄEVAKORD:

1. Üldinfo

2. Uute õppejuhtide tutvustus

3. Kooli üldkoosolek

4. Õpilaste arv klassides

5. Jooksvad küsimused

KOOSOLEKU KÄIK:

1. Tunniplaan on praeguseks valmis. Uut õppeaastat alustab 25 klassikomplekti. 1. klassid on õhtuses vahetuses. 2. A klass alustab õppetööd kell 10-12. Kehalise kasvatuse tunnid toimuvad kooli aulas, jõusaalis ja kahes saalis Valdeku spordihoones.

Personali osas on lisaks uutele õppejuhtidele leitud huvijuht, matemaatika õpetaja, kaks inglisekeele õpetajat, eriklassi klassijuhatajad Endrik Pikksaar ja Johannes Vergi ning kaks poole kohaga töötavat psühholoogi. Hetkel on täitmata logopeedi ametikoht.

1. Kevadel korraldatud konkursi tulemusena töötavad õppejuhtidena Marge Tamkivi ja Kaia Talve. Töökorralduse mõttes tegeleb Kaia Talve põhiliselt 1.-4. klassidega ja Marge Tamkivi 5.-9. klassidega. Kontaktinfo on kodulehel väljas.
2. Kooli üldkoosolek toimub 29.09.2018. kell 18.00. Selleks ajaks peaksid olema teada kõikide klasside esindajad hoolekogus. Pärast üldkoosolekut toimub uue hoolekogu koosseisu esimene koosolek. Uus hoolekogu koosseis peaks olema kinnitatud hiljemalt 10.10.2018.

Kui on häid ettepanekuid, võiks kooli koosolekule kutsuda ka loengupidaja.

1. 1. klassides on esialgese nimekirja järgi 22, 24 ja 25 õpilest. 22 õpilasega klass jäeti kõige väiksemaks, sest nad hakkavad õppima kõige väiksemas klassiruumis. Sellest tulenevalt ja arvestades nii klassijuhatajate kui lapsevanemate soove suurendati ühes alustavas klassis õpilase arve 25-ni. Hoolekogu lapsevanematest liikmete soov oleks parandada selliste olukordade ilmnemisel kooli juhtkonna ja hoolekogu vahelist infoliikumist.

8.B klassi lisandus uus õpilane, õpilaste arv suurenes 28ni. Sellise muutuse põhjused hoolekogule selgitatud ja aktsepteeritud. Üldiselt on sooviavaldusi kõikidesse klassidesse tulemiseks väga palju ja enamasti saavad need eitava vastuse, sest klassid on täis.

Otsus: Hoolekogu kinnitab õpilaste arvu klassides.

1. Jooksvad küsimused:

* Õppejuhtide soov on, et koosoleku päevakord oleks teada vähemalt kolm päeva ette, et oleks vajadusel võimalik ettevalmistusi teha.
* Ventilatsioon. On selgunud kaks klassi milles on ventilatsiooniga probleeme. Vaadatakse, kas nende ruumide probleemid annaks lahendada kevadel paigaldatud uute seadmetega ühendades. Epp Aasa ülesanne on kaardistada kõik probleemid klassides.
* Kool sai neli klassitäit uut mööblit. Vaikusenurga sisustamine on töös, selles osas oodatakse initsiatiivi ja ideid õpilasesinduselt. Kelder uputab suurte sadude ajal endiselt, lahendust sellele murele ja võimalust vanema majapoole all asuvaid ruume kasutusele võtta ei paista.
* Toitlustus. OÜ Orfeumil saab läbi 5-aastane leping kooli toitlustaja na. Välja on kuulutatud konkurss, pakkujad selguvad. Orfeum jätkab toitlustamist detsembri lõpuni.
* Laste ja vanemate soov oleks, et koolipäeva lõpus oleks võimalik raha eest oste koolitoitu. Eelmisel aastal oli see võimalik suurematel lastel. Seda oleks hea laiendada, aga kas selleks on võimalust, vajab selgitamist.

Endiselt on lastel soov saada midagigi süüa koolipäeva lõpus. On kaalutud snäkiautomaati, kui see sisaldaks tervislikke snäkke, vett ja nt pastakaid. Õpilasesindus on koostanud oma ideede nimekirja. Mõned lapsevanemad pakkusid ka õpilasesindusele õpilasfirma loomise mõtet, et ise snäkimüügiga tegeleda. Õpilasesinduse esindaja meelest poleks see hea idee, kuna tähendab liiga suurt koormust.

* Arvutiõpetus on vastavalt põhikooli õppekavale integreeritud kõikidesse õppeainetesse. Sel aastal õpetatakse 8. klassile 1 tund nädalas loovtööde aluseid, tundi annab huvijuht. Arvutiringi plaanis pole.
* Mõned aastad tagasi oli koolis isadepäeva puhul tore üritus, kus vanemad ja lapsed osalesid õpetajate korraldatud töötubades. Õppejuhtide ettepanek oleks korraldada analoogne üritus, kus lapsevanemad ja õpilased õpetaksid õpetajaid.
* Saali kasutamine vahetundides. On alles selgumisel, kui palju on üldse saal vahetundise ajal vaba ja kui palju mõjutab läheneva tantsupeo tantsuproovid. Plaanis on koridoride põrandatele kleepida keksukastid.

Järgmine Hoolekogu koosolek toimub 26.09.18. peale kooli üldkoosolekut

KOOSOLEKU JUHATAJA PROTOKOLLIJA

Gerri Vihman Janika Sander